jkorsvik/nowiki_second_scrape_merged huggingface dataset:
Produkt (økonomi)

Et produkt er innen økonomi og markedsføring hva som helst som kan bli frembudt for salg gjennom markeder. I samfunnsøkonomi brukes ofte det beslektede begrepet gode som en samlebetegnelse for varer og tjenester. 
Produkter kan være henholdsvis fysiske produkt, eller immaterielle produkt (tjenester o.l.) 


== Se også ==
Biprodukt
Vare
Venturi

Venturi er en fransk bilprodusent. Venturi spesialiserte seg tidligere på sportsbiler og var egentlig planlagt til å være det franske svaret på Ferrari. Bilene skulle kjempe mot Ferrari, Porsche og Bugatti Sportsbilproduksjonen var mellom 1984 til midt på 1990-tallet. Deres mest kjente bilmodeller er Venturi Atlantique-serien, en sportscoupe med omtrent 250 hestekrefter.
Bilprodusenten produserte også biler til profesjonelle løp, blant annet til 24-timersløpet på Le Mans. De lagde også understell til Formel 1-biler. Løpsbilen deres var basert på Atlantique-modellene, og ble navngitt 400 GTR
I 2001 kjøpte Gildo Pallanca Pastor, en monegask og millionær, Venturi og endret produksjonen fra sportsbiler til elektriske biler.


== Referanser ==


== Eksterne lenker ==
(fr) Offisielt nettsted 
(en) Venturi vehicles – kategori av bilder, video eller lyd på Commons
Objektivitet

For Wikipedias egne prinsipper for å unngå partiskhet og fremme objektivitet se Wikipedia:Nøytralt ståsted Objektivitet eller objektiv kan bety: 

Objektivisme (filosofi) ideer om hva som er objektiv realitet innen ontologi
Objektivitet (journalistikk), mål for journalisters arbeid
Objektiv den optiske innretningen i et kamera eller mikroskop
Historisk objektivitet, sentalt spørsmål innen historievitenskap om i hvilken grad det er mulig å oppnå sann erkjennelse om fortida. Se ellers historie og kildekritikk
Objektivitet (statistikk) deskriptive metoder for å gjøre slutninger basert på tallmateriale.


== Se også ==
Objective-C, et programmeringspråk.
Subjektivitet er det omvendte av objektivitet
SpareBank 1 SMN

SpareBank 1 SMN er en regional, selvstendig sparebank med hovedkontor i Trondheim. Banken er ledende i Trøndelag og på Nordvestlandet og har 46 kontorer i 42 kommuner.  

SpareBank 1 SMN konsernet har, med sine datterselskaper, i underkant av 1500 ansatte. Banken er organisert etter en modell som tar utgangspunkt i bankens 223.000 privatkunder og 15.000 bedriftskunder, hvor makten i størst mulig grad ligger hos kontor og rådgivere. Banken er organisert i avdelingene Privatmarked, Næringsliv, Organisasjon og utvikling, Kommunikasjon og samfunn samt Konsernfinans.

SpareBank 1 SMN er et resultat av flere fusjoner av lokale sparebanker i Trøndelag og banken har en forvaltningskapital per 30. september 2017 på 147 milliarder kroner. Banken har 46 kontor og hele konsernet har mer enn 1400 ansatte.
Banken har røtter tilbake til 1823 da Trondhjems Sparebank ble etablert. I 1975 fusjonerte Trondhjems Sparebank, Strindens Sparebank og Støren Sparebanker til Trondhjems og Strindens Sparebank. SpareBank 1 SMN ble etablert i 1984 da 23 sparebanker i Trøndelag slo seg sammen for å danne en regionbank. I 1988 ble Spareskillingsbanken en del av banken. Banken var med på etableringen av SpareBank 1 Alliansen i 1995. Banken vokste videre gjennom kjøpet av Romsdals Fellesbank i 2005, og gjennom overtakelse av BN Bank sin avdeling i Ålesund i 2009.
Banken utstedte grunnfondsbevis i 1994 og ble notert på Oslo Børs under egenkapitalbevis med tickerkoden MING.


== Referanser ==
Feltmarkedsføring

Feltmarkedsføring eller field marketing er promoteringsvirksomhet som baserer seg på å markedsføre produkter og tjenester fra person til person ute i feltet der forbrukeren befinner seg. 
Feltmarkedsføring skiller seg som markedsføringsform ved at mennesket er mediet. Virksomheten kalles også ofte for geriljamarkedsføring.
Johanne Nilsdatter

Johanne Nilsdatter (død 1695) fra Kvæfjord i Sør-Troms fikk dødsdom for trolldomsutøvelse i 1695, og er den siste som det er dokumentert ble dømt og henrettet for hekseri i Norge.
Dette skjedde på Borkenes i Kvæfjord, etter at flere såkalte prominente personer fra området var omkommet på havet i uvær. Ifølge den lokale domstolen var denne tragedien Johanne Nilsdatters verk. 


== Referanser ==
Dalane Blues Festival

Dalane Blues Festival arrangeres i Egersund i slutten av mai, eller begynnelsen av juni hvert år. Festivalen har en relativt "spisset" profil, har sitt rotfeste i rock og bluessjangeren, men tilbyr også konserter i beslektede musikksjangre. I løpet av festivalen kan du få med deg 30 konserter fordelt på fem ulike scener som varierer i både størrelse og form. Festivalen ble startet i mai 2003


== Eksterne lenker ==
Festivalens hjemmeside
The Core

The Core (etablert 2001 i Trondheim) er et norsk jazzband.
Bandet består av Espen Aalberg trommer, låtskriver og initiativtager; Jørgen Mathisen saksofon; Erlend Slettevoll, piano og Steinar Raknes bass.
Deres musikkuttrykk er rotfestet i afroamerikansk musikk, med tilsnitt av funk og rock.  De ga ut Vision (Jazzaway, 2004) med musikk inspirert av Pharoah Sanders, Archie Shepp, Albert Ayler og John Coltrane.
Senere utkom Blue sky (Jazzaway, 2006) med musikk av Raknes og Aalberg, samt bidrag fra Nils-Olav Johansen gitar.  
The Core har spilt ved de fleste av landets jazzfestivaler, der de har hatt med en rekke gjestesolister, som James Carter, Jonas Kullhammar, Per Johansson og Håkon Kornstad.  De ble for øvrig kringkastet på EBU fra Tammerfors (2004).
På oppdrag fra Rikskonsertene og Utenriksdepartementet, turnerte kvartetten i India, Pakistan og Bangladesh høsten 2005. Dette prosjektet ble senere presentert for et Norsk publikum gjennom en kulturhusturné i regi av Rikskonsertene et år senere. Medvirkende på begge turnéene var de indiske musikerne Fateh Ali sitar og vokal, Prasanjit Mitra tabla og Kanchman Babbar fløyte (2006).


== Referanser ==


== Eksterne lenker ==
(en) The Core på Discogs 
(en) The Core på MusicBrainz
Nimodipin

Nimodipin (markedsført av Bayer som Nimotop) er en 1,4-hydropyridin kalsiumantagonist som opprinnelig ble utviklet for behandling av høyt blodtrykk (som den i dag sjelden brukes til), som har vist seg i studier å kunne forebygge cerebral vasospasme ved hjernehinneblødning, sistnevnte er i dag det mest brukte indikasjonsområde.


== Stereokjemi ==
Nimodipin inneholder en stereocenter og består av to enantiomerer. Dette er en racemate, dvs. en 1: 1-blanding av ( R ) - og ( S ) - skjemaet:


== Referanser ==
Brett Emerton

Brett Emerton (født 22. februar 1979) er en australsk fotballspiller som kommer fra Sydney. Han spiller for klubben Sydney FC.
Emerton startet hjemme i Australia i moderklubben Sydney Olympic, hvor han raskt spilte seg inn på landslaget. Han var kaptein på laget som spilte i Sommer-OL 2000 i Sydney, og med dette gjorde han seg bemerket blant europeiske klubber. Han forlot hjemlandet til fordel for den nederlandske klubben Feyenoord og ble her i 3 år. I 2002 mislyktes Australia i å kvalifisere seg for Fotball-VM i Japan og Sør-Korea, men Emerton fikk en mager trøst da han ble kåret til årets beste oseanske spiller. I 2003 reiste han dermed videre til England og Blackburn Rovers. Han takket nei til flere storklubber av den enkle grunn at han i Rovers kunne spille på favorittposisjonen sin på vingen. 
I Fotball-VM 2006 i Tyskland, spilte han alle gruppespillkampene for Australia, men ble sendt av banen med rødt kort i sluttminuttene mot Kroatia og gikk derfor glipp av 8-delsfinalen mot Italia, hvor Australia tapte etter et straffespark som er karakterisert som «noe tvilsomt». 
18. august 2006 skrev Emerton under en ny 4-årskontrakt med Rovers. I 2011 flyttet han tilbake til Australia og klubben Sydney FC.


== Eksterne lenker ==
(en) Brett Emerton – Olympedia 
(en) Brett Emerton – Sports-Reference (OL-resultater – arkivert) 
(en) Brett Emerton – Australian Olympic Committee 
(en) Brett Emerton – FIFA 
(en) Brett Emerton – UEFA 
(en) Brett Emerton – Transfermarkt 
(en) Brett Emerton – national-football-teams.com 
(en) Brett Emerton – WorldFootball.net 
(en) Brett Emerton – Soccerbase.com 
(en) Brett Emerton – FootballDatabase.eu
Lionel Batiste

Lionel «Uncle» Batiste (født 1. februar 1931, død 8. juli 2012) var en amerikansk jazzmusiker (vokalist og stortromme) og danser, kjent fra en rekke samarbeid med norske jazzmusikere.
Batiste virket som tamburmajor (grand marshall) i New Orleans og ledet egne besetninger, som det prisvinnende Tremé Brass Band og etablerte Dirty Dozen Brass Band (1972–). Selv ga han ut Lars Edegran presents Uncle Lionel (GHB Records, 2005).
Han hadde siden 1976 hyppige samarbeid med Ytre Suløens Jassensemble, som han (med Tricia Boutté) ga ut Way down yonder in New Orleans (Herman Records, 2001) med.  Batiste tok også del i en landsomfattende 30-årsturne (2006). Som leder for jazzparaden i Moldejazz danset han med festivalåpnere som Ellen Horn (2000), Kjell Magne Bondevik (2003), Valgerd Svarstad Haugland (2002–2004), Vigdis Moe Skarstein (2005), Åse Kleveland (2006), Ketil Bjørnstad (2007) og Martin Revheim (2008).
Batiste ble også mye omtalt etter Orkanen Katrina som i 2005 tok alt han eide.


== Referanser ==


== Eksterne lenker ==
(en) Lionel Batiste – kategori av bilder, video eller lyd på Commons 
(en) Lionel Batiste på Internet Movie Database 
(en) Lionel Batiste på Discogs 
(en) Lionel Batiste på MusicBrainz 
Lengre omtale av Jack Interview ved bestofneworleans.com
bilder av utesteder der hans Tremé Brass Band spiller til dans.
Avledning

Avledning er i lingvistikken begrepet for en morfologisk prosess som danner nye leksem av allerede eksisterende leksem. Leksemene fisker, fiske og fiskeri (som i: en fisker, industrielt fiske og fiskeri som næring) er for eksempel avledninger av verbet å fiske. Se også bøying.
Krigskabinett

Et krigskabinett er et mindre kabinett som en regjering danner under en krig. Et krigskabinett består gjerne av statsministeren og andre ledende regjeringsmedlemmer som forsvarsministeren og utenriksministeren, men kan også ha med representanter fra landets øverste militære ledelse.
Ordet krigskabinett blir spesielt assosiert med Storbritannia og sist landet hadde et krigskabinett var under andre verdenskrig, hvor det ble ledet av statsminister Winston Churchill.
Aurora (Colorado)

Aurora er en by i den amerikanske delstaten Colorado med et flateinnhold på 369,7 km² og en befolkning som teller ca. 290 000 innbyggere (2003). Buckley Air Force Base ligger i byen og er en viktig arbeidsplass.
Byen ligger i den sentrale delen av delstaten ca. 15 km øst for hovedstaden Denver.
Fredag​​ 20. juli 2012, like etter midnatt, åpnet en bevæpnet mann ild under midnattpremieren av The Dark Knight Rises i en Century-kino i Aurora og drepte tolv mennesker og skadet 58 andre. Den mistenkte James Eagan Holmes opptrådte alene og var kledd i verneutstyr, gikk inn teateret og satte ut taktiske granater, deretter åpnet ild med flere skytevåpen på kinogjengerne. Angrepet var en av de største massehenrettelser i form av antall drepte i USAs historie.


== Kjente personer ==
John Kerry, politiker
Tim Allen, skuespiller


== Eksterne lenker ==
(en) Offisielt nettsted 
(en) Aurora, Colorado – kategori av bilder, video eller lyd på Commons
Wade Load

Wade Load er en fiktiv figur fra den animerte TV-serien Kim Possible.
På engelsk spilles Wade av Tahj Mowry, på norsk spilles han av Daniel S. Valderhaug og Cristoffer Ravneberg


== Om Wade ==
Wade er et tiårig geni som styrer Kim Possibles nettside, forsyner henne med nytt utstyr, og gir henne oppdrager via Kimmunikatoren. Siden han er et geni, fullførte han high school og college på cirka åtte måneder. Han tilbringer tiden foran datamaskinen på rommet sitt, med lysene av. Han drikker tydeligvis mye brus, siden han ofte slurper i seg ett eller annet når han snakker med Kim.


== Generell informasjon ==
Wade forlater nesten aldri rommet, han sier at han hater å være ute, og kommuniserer vanligvis med Kim og Ron gjennom Kimmunikatoren, som han laget selv. Wade har også dukket opp som hologram, i et virtuelt virkelighetsspill, som en robot (Wadeboten) og har kommunisert gjennom en hagenisse.
Kim og Ron har kun møtt Wade ansikt til ansikt to ganger; en gang måtte han forlate rommet for å hevne seg på Team Impossible, som hadde ødelagt hele datasystemet hans. Den andre gangen var i en alternativ fremtid i filmen Kim Possible – I tide og utide (A Sitch in Time). Wade var da motstandsleder etter at Shego hadde overtatt verden.
Man kan kanskje også regne et hologram og deltakelse i et virtuelt virkelighetsspill som personlig opptreden.


== Familie ==
Wades mor later til å være afroamerikaner. Hun har dukket opp i serien et par ganger, men faren er nevnt flere ganger. Det virker ikke som at noen av dem bryr seg nevneverdig om hvordan sønnen bruker tida si, og moren ser ut til å like Wades oppfinnelser. Wade har også en grandonkel, som var med i en episode, og han var fotograf for 100 år siden, selv om det er usikkert om han faktisk har vært fotograf, siden hele episoden var en drøm.
Richard Dunne

Richard Dunne (født 21. september 1979 i Dublin) er en irsk tidligere fotballspiller som avsluttet karrieren i den engelske klubben Queens Park Rangers i 2015. Han var forsvarsspiller og spilte 80 landskamper for det irske landslaget.


== Eksterne lenker ==
(en) Richard Dunne – FIFA 
(en) Richard Dunne – UEFA 
(fr) Richard Dunne – LÉquipe 
(en) Richard Dunne – Transfermarkt 
(en) Richard Dunne – national-football-teams.com 
(en) Richard Dunne – WorldFootball.net 
(en) Richard Dunne – Soccerbase.com 
(en) Richard Dunne – FootballDatabase.eu 
(en) Richard Dunne – Soccerway 
(en) Richard Dunne – EU-Football.info
Dyreplankton

Dyreplankton eller zooplankton er de heterotrofe artene av plankton. De atskiller seg som polyfyletisk gruppe fra den autotrofe gruppen av planteplankton. De fleste dyreplankton er protister, men det er også mange dyr som lever planktonisk hele (holoplankton) eller deler av livet (meroplankton). Bortsett fra noen unntak (f.eks. maneter og krill) er de som regel for små til å kunne sees med det blotte øye. De fleste dyreplankton er filterspisere, noen er også detrivore.
Felles for alle typer plankton er at de følger vannmassenes bevegelser og ikke har betydelig horisontal egenbevegelse. Noen grupper plankton har imidlertid evnen til å stige eller synke i vannet. Dyreplankton utgjør tre hovedgrupper.

Mikrozooplankton (0,01 mm) er i norske farvann dominert av larvene til virvelløse bentiske dyr.
Mesozooplankton (0,1–1 mm) omfatter i norske farvann planteetende hoppekreps (for eksempel Acartia, Oithona), samt de svært viktige beiteartene raudåte, feitåte og ishavsåte. I Nord-Atlanteren lever også åte-arten Calanus helgolandicus som lett forveksles med raudåte.
Makrozooplankton (> 1 cm) domineres av maneter og ulike arter av krill, for eksempel planteetende Thysanoessa inermis og øvrige arter, samt dyreetende amfipoder som Themisto libellula, videre grupper som Medusae, planteetende svarte vingesnegler som Limacina helicina, eller dyreetende hvite vingesnegler som Clione limacina («liten havengel»), kamsnegler som Beroe cucumis, dens fjerne slektning Martensia ovum, samt ikke minst fiskelarver. Større makrozooplankton er en viktig matkilde for fisk og sjøfugl.


== Referanser ==
Ulsberg

Ulsberg er en grend i Rennebu kommune i Trøndelag. Rv3 og E6 møtes her. Dovrebanen kjører forbi Ulsberg.
Melkeseparator

En melkeseparator en innretning som separerer fløten fra melken ved hjelp av sentrifugering. Separatoren ble oppfunnet av svenske Gustaf de Laval i 1879, og fikk stor betydning for melkeproduksjon og meierier på slutten av 1800-tallet. Innretningen var overkommerlig både i pris og størrelse, og kunne derfor raskt tas i allmenn bruk.Maskinen var gjerne utført i solid støpjern og skrudd fast i en benk. Melken ble slått i en stor bolle på toppen. Under denne var et hus med mange metallameller formet som skåler i hverandre. Med håndsveiv ble disse lamellene, og derved melka imellom, bragt til å rotere – meget fort. Derav den karakteristiske duren fra separatoren. Under denne rotasjonen vil den tyngre melka trekke utover mens den lettere fløten trekker inn mot sentrum. Ved forsiktig tapping og jevn sveiving fikk en derved skilt fløte fra melk. Sveivefarten og tappefarten bestemte fløtekonsentrasjonen. Separatoren er i dag vanligvis ikke i bruk, men den finnes nok på enkelte setre uten strøm.
Sentrifugeringsprinsippet brukes fortsatt til separering. Ett eksempel er i kjemiske og medisinske laboratorier der en spenner fast et reagensrør og spinner dette hurtig rundt. Derved havner de tunge bestanddelen i bunnen og «fløten» på toppen av røret.


== Se også ==
Melkemaskin


== Referanser ==


== Litteratur ==
Støren, Kr. (1919): «Melkebruket» (I:Landbruksboken bd. 2 del II. Kristiania. Spalte 817-1006.)


== Eksterne lenker ==
(en) Centrifugal separators – kategori av bilder, video eller lyd på Commons
Se separatorer i DigitaltMuseum
Feigefossen

Feigefossen eller Feigumfossen er en 229 meter høy foss i Luster kommune i Sogn og Fjordane. Den ligger i Feigedalselvi, like ovenfor grenda Feigum på østsida av Lustrafjorden. Den har Norges fjerde høyeste loddrette fall med totalt fall på 293 meter og tilnærmet loddrett fall på 200 meter, og en horisontal lengde på 300 meter. Andre kilder oppgir 218 meter loddrett fall. Ifølge liste laget av Finn Alnæs er dette den 46. høyeste i verden regnet etter samlet fall.Henrik Wergeland besøkte Luster i 1832 og laget en fargelagt tegning med han noterte sitt anslag på fossens høyde: «500 Fod lodret».Vassdraget ble vurdert utnyttet til vannkraft på 1980-tallet. Feigedalselvi er et relativt lite vassdrag på vestsiden av Jotunheimen med utløp til Lustrafjorden. Vassdraget har nedbørsfelt opp til 1600 m.o.h.. Elven faller i tre etapper: Drivåndefossen, Hanafossen og Feigefossen som nederste. De imponerende fossene var grunnlaget for vern. William Cecil Slingsby beskrev fossene i Feigeelvi fra sine besøke i Norge.


== Se også ==
Liste over norske fosser


== Referanser ==


== Eksterne lenker ==
Bilde og kort omtale
Feigefossen på World Waterfall Database
Paul Cook

Paul Cook (født 20. juli 1956) er en engelsk trommeslager og medlem i punkgruppen Sex Pistols.


== Oppvekst ==
Cook vokste opp i Hammersmith, London. Han gikk på Christopher Wren school i White City Estate, Shepherd's Bush, der han møtte Steve Jones. I 1972-1973, startet Cook og Jones, sammen med klassekameraten Wally Nightingale, gruppen The Strand. Cook var det første medlemmet i gruppa som kjlpte sitt eget instrument (et trommesett), i stedet for å stjele det. I løpet av de tre første årene utviklet The Strand seg til Sex Pistols etter at de møtte Dougie Anderson.


== Privatliv ==
Cook bor i Shepherd's Bush med sin kone Jeni og deres datter Hollie. Han jobber som musiker for Edwyn Collins og spiller fotball for Hollywood United.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
(en) Paul Cook på Internet Movie Database 
(en) Paul Cook hos The Movie Database 
(en) Paul Cook på Discogs 
(en) Paul Cook på MusicBrainz 
(en) Paul Cook på Songkick 
(en) Paul Cook på AllMusic
Matthew Stevens

Matthew Stevens (født 11. september 1977 i Carmarthen) er en walisisk profesjonell snookerspiller.
Stevens ble profesjonell i 1994 og har fjerdeplass på verdensrankingen i sesongen 2005/2006 som beste i karrieren. Foran sesongen 2007/2008 var han for første gang på åtte år utenfor topp seksten i verden. Han fikk sin første, og hittil eneste, seier i en rankingturnering i 2003 da han vant UK Championship. I tillegg har han vunnet fire andre turneringer, blant annet Northern Ireland Trophy, før denne var en rankingturnering, og Pot Black i 2005.
Han har spilt to finaler i VM, men tapte for Mark Williams i 2000 med 16–18 og Shaun Murphy i 2005 med de samme sifrene.
Stevens var bårebærer i den gode vennen Paul Hunter sin begravelse.


== Referanser ==


== Eksterne lenker ==
Offisielt nettsted 
(en) Matthew Stevens – kategori av bilder, video eller lyd på Commons 
(cn) Matthew Stevens – Kinas olympiske komité 
(en) Matthew Stevens – CueTracker
Liezel Huber

Liezel Huber (født 21. august 1976 i Durban i Sør-Afrika) er en profesjonell, sørafrikansk tennisspiller. Hun er naturalisert amerikansk statsborger og har derfor også amerikansk pass.
Huber har vunnet doubletitler i alle Grand Slam-turneringene.


== Grand Slam-titler ==
 Wimbledon:
Double damer 2005 (sammen med Cara Black)
Double damer 2007 (sammen med Cara Black)
 Australian Open:
Double damer 2007 (sammen med Cara Black)
 French Open:
Mixeddouble 2009 (sammen med Bob Bryan)
 US Open:
Mixeddouble 2010 (sammen med Bob Bryan)
Double damer 2011 (sammen med Lisa Raymond)


== Referanser ==


== Eksterne lenker ==
Offisielt nettsted 
(en) Liezel Huber – kategori av bilder, video eller lyd på Commons 
(en) Liezel Huber – Olympedia 
(en) Liezel Huber – Sports-Reference (OL-resultater – arkivert) 
(en) Liezel Huber – WTA Tennis 
(en) Liezel Huber – ITF Tennis 
(en) Liezel Huber – FedCup
Cara Black

Cara Black (født 17. februar 1979 i Harare i Zimbabwe) er en profesjonell tennisspiller.
Black har vunnet fire Grand Slam-titler i double og tre i mixed-double.


== Grand Slam titler ==
 French Open:
Mixed double 2002 (sammen med sin bror Wayne Black) Wimbledon:
Double damer 2004 (sammen med Rennae Stubbs)
Mixed double 2004 (sammen med sin bror Wayne Black)
Double damer 2005 (sammen med Liezel Huber)
Double damer 2007 (sammen med Liezel Huber)
Mixeddouble 2010 (sammen med Leander Paes) Australian Open:
Double damer 2007 (sammen med Liezel Huber) US Open:
Double damer 2008 (sammen med Liezel Huber)
Mixed double 2008 (sammen med Leander Paes)


== Referanser ==


== Eksterne lenker ==
(en) Cara Black – Olympedia 
(en) Cara Black – Sports-Reference (OL-resultater – arkivert) 
(en) Cara Black – WTA Tennis 
(en) Cara Black – ITF Tennis 
(en) Cara Black – FedCup
Roger Haines

Roger Haines var en amerikansk hundekjører.
Under OL 1932 i Lake Placid kom han inn til 5.-plass, bak 3 kanadiere og landsmannen Leonhard Seppala. Grunnet mildvær under disse olympiske lekene var føret svært tungt, så Haines kollapset av utmattelse like etter målgang. 
Han største meritt er gull i " the Laconia derby" 1934, den konkurransen som fra 1936 ble VM i hundekjøring (Laconia World Championship).


== Referanser ==


== Eksterne lenker ==
Artikkel med bilde fra OL 1932
(en) Roger Haines – Olympedia
Forseil

Forseil er en felles betegnelse for trekantede stagseil som føres foran masten, på seilfartøy med to eller flere master foran fokkemasten (på galeas, ketch og yawl foran stormasten).
På mindre båter med ett stagseil kalles det gjerne bare forseil. På båter med to forseil kalles de gjerne fokk eller stagfokk og klyver. På slupp og kutter med tre forseil kalles disse seilene fokk, klyver og jager. På store seilskuter med fokkemast og fire forseil er betegnelsene: Stengestagseil (stagfokk), indre klyver, ytre klyver og jager.
Genoa er et stort forseil som har vært kjent fra det første gang var i bruk under en regatta i Genova i 1927. I motsetning til en vanlig stagfokk som ikke går lenger akterover enn til masten, overlapper en genoa storseilet og er i utstrakt bruk på dagens Bermudariggede seilbåter.
Fokti

Fokti er album nummer to fra Trygve Hoff. Albumet ble produsert av Stein Ingebrigtsen og utgitt i 1980. Tekster og musikk av Trygve Hoff. 


=== Medvirkende musikere ===
Piano og trekkspill: Geir Langslet Eriksen
Gitar: Marius Muller og Ørnulf Nielsen
Trommer: Bjørn Jenssen
Bass og trekkspill: Svein Gundersen
Hardingfele: Steinar Ofsdal
Munnspill: Sigmund Groven
Fløyte og tenorsax: Knut Riisnæs
Steelgitar: Leif Dørme
Banjo og munnharpe: Kari Svendsen


== Sporliste ==
«Vise tel trøst førr oss aille»
«Øldebatt – samba»
«Vise tel ho Gudrun»
«Trålergasten si'r ha det»
«Æ har vandra»
«Hypokonder – tango»
«Stillferdig ønske» (munnspillsolo: Sigmund Groven)
«Varulv»
«Tresko-springar»
«Gravskrift over en spellmainn»
«Ailt e stampa førr godt»
«Rorbuvalsen»
«Vise i a-moll»
«Nødutgangen er merket med exit-skilter»


== Kilder ==

(en) Fokti på Discogs